Anders Bugge
Store norske leksikon,Kunst og estetikk,Bildende kunst,Kunstvitenskap,Kunsthistorikere og -kritikere
Anders Bugge var en norsk kunsthistoriker. Han var konservator ved Kunstindustrimuseet i Oslo fra 1912, antikvar i Foreningen til norske Fortidsminnesmerkers Bevaring fra 1918, ved Riksantikvariatet fra 1920 og professor i kunsthistorie i 1936–1955.
Han skrev vesentlig om middelalderens kunst, særlig arkitektur og kirkekunst, om kirker og byggeskikk i en rekke bygdebøker (blant annet Lorens Bergs Vestfold-bøker), om gamle husbygninger i Fortidsminnesmerkeforeningens årsberetninger i 1923–1927 og 1929–1932, Vore gamle gravminder (samme sted 1924), Dogmatikk og kunst i den gammellutherske kirke i Norge (samme sted 1928), Kunsten langs leden i nord (samme sted 1932), The Golden Vanes of the Viking Ships (Acta Archaeologica 1931), The Origin, Development and Decline of the Norwegian Stave Church (samme sted 1935).Bugge tok doktorgraden i 1929 med Arkitekten stadskonduktør Chr. H. Grosch. I Verdens kunsthistorie skrev han bindene om Oldtidens kunst (1936) og Kristendommens kunst (1937), i Norsk kunsthistorie (bind 1, 1925) om Arkitekturen i 16. og 17. aarhundrede, i Nordisk kultur (bind 23, 1933) om norske kirkebygninger og deres utstyr, i Norsk kunstforskning (1945) om arkitektur. En populær oversikt over Norske stavkirker kom i 1953.Anders Bugge var sønn av C. A. Bugge Les mer i Store norske leksikon Anders Bugge i Norsk biografisk leksikon Litteratur Sommerfeldt, W.P.: Professor dr phil. Anders Bugges forfatterskap, 1969 (Norsk bibliografisk bibliotek, b. 42, h. 1)